Catanga Katanga 2010 Catanga ła jera na rejon de el Congo sudoriental. Ła xe conpresa intra ła Tansania a est , el Sanbia a sudest, e ła Angoła a ovest. Sevente ła nova costitusion, in vigor da el 2006, ła ze stada devidesta in cuatro nove provinsie: Tanganyika, Alto Lomami, Lualaba, Alto Katanga. El teritorio el va da 600 a 2500 m El xe ocupà da un altipian inciso da łe vałi de el alto Congo e de altri sui afluenti, łimità a est da el riłievo dei monti Mitunba . Łi fiumi pì inportanti łi xe el Lualaba, co łi so afluenti de drita Lukuga, Luvua e Lufira; łi afluenti de sanca del fiume Congo: Lomami, e Casai . Łi pì grandi łaghi naturałi łi xe el łago Tanganica, el łago Mweru, el łago Upemba e el łago Kisale; el łago Tshangalele e el łago Nzilo łi xe artifisiałi. El clima el pasa da tropegal de ła savana a subtropegal umido indando da nordovest verso sudest. El teritorio el xe coverto da savana boscata e savana erbosa. Al sentro de ła provinsia łongo el corso del Lualaba ghe xe na estexa area de pałù. Łe sità pì inportanti łe xe el cavołogo Lubumbashi, Kolwezi, Likasi e łe sità industriałi de Kalemie e Kambove. Oltre a el fransexe, xe difondesto el swahili. Ła prinsipal risorsa economega ła xe el desfrutamento del sotosioło ; manco inportanti łi xe agricoltura, ałevamento e ła industria consentrada inte łe sità.